**LIP-KOM**  **d.o.o.** , Kutinska 4, Lipovljani , OIB: 34895772918, kojeg zastupa direktor Danijel Lenart dipl.ing.geot. (u daljnjem tekstu: Naručitelj)

**i**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, kojeg zastupa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu: Izvoditelj)

zaključili su dana \_\_\_\_\_\_\_\_\_\_\_\_\_\_\_ 2017. godine u Lipovljanima

 sljedeći

**UGOVOR O JAVNIM RADOVIMA**

01/2017

**UVODNE ODREDBE**

**Članak 1.**

U skladu sa Obavijesti o nadmetanju – sektorska nabava objavljenim dana \_\_\_\_\_\_\_\_ 2017. godine u Elektroničkom oglasniku javne nabave Republike Hrvatske pod brojem \_\_\_\_\_\_\_\_\_ ugovorne strane utvrđuju međusobno odnose u pogledu nabave.

**PREDMET UGOVORA**

**Članak 2.**

Ovim ugovorom Naručitelj ustupa, a Izvoditelj preuzima izvođenje radova Izgradnja sekundarne kanalizacijske mreže u naselju Lipovljani **'**, u skladu s Odlukom o odabiru broj: \_\_\_\_\_\_\_\_\_\_\_\_ od dana \_\_\_\_\_\_\_\_\_\_\_\_\_ 2017. godine i prihvaćenom ponudom Izvoditelja oznake: \_\_\_\_\_\_\_\_\_\_ od \_\_\_\_\_\_\_\_\_\_\_ 2017. godine, dokumentacijom o nabavi te projektom izrađenim od strane TENZOR d.o.o. iz Zagreba , broj TD 509-2013 od prosinca 2013. godine, a što sve čini sastavni dio ovog Ugovora.

**ROK IZVOĐENJA RADOVA**

**Članak 3.**

Izvoditelj će započeti radove po potpisivanju ugovora i uvođenju u posao od strane Naručitelja o čemu će biti pravovremeno pismeno obaviješten.

Izvoditelj je dužan kompletne radove predviđene troškovnikom, izvršiti do 01. prosinca 2017. godine , a prema dinamičkom planu izvođenja radova.

**Članak 4.**

Izvoditelj će imati pravo na produljenje roka završetka radova, ako je tijekom izvođenja radova došlo do kašnjenja zbog bilo kojeg razloga iz opsega odgovornosti Naručitelja ili više sile.

Izvoditelj je dužan pisani obrazloženi zahtjev za produženje roka iz čl.3 ovog Ugovora, podnijeti Naručitelju na odobrenje čim sazna ili je mogao saznati za razloge radi kojih se rok može produžiti, te u zahtjevu navesti predvidivi, odnosno traženi rok produženja. Izvoditelj je istovremeno dužan o zahtjevu za produženjem roka obavijestiti i glavnog nadzornog inženjera. Izvoditelj je također obvezan upisati početak i prestanak izvanrednih događaja u Građevinski dnevnik.

Naručitelj se obvezuje u roku od 5 dana od dana primitka pisanog zahtjeva Izvoditelja za produženje roka izvođenja radova, izdati Izvoditelju pisanu suglasnost ili zahtjev sa obrazloženjem odbiti.

Rok za dovršenje ugovorenih radova produžit će se za onoliko dana koliko je trajala smetnja, uzimajući u obzir i vrijeme potrebno za ponovnu organizaciju rada i nastavak radova.

**Članak 5.**

Ako Izvoditelj svojom krivnjom ne završi ugovorene radove u roku završetka radova iz čl. 3 ovog Ugovora, dužan je Naručitelju platiti za svaki dan prekoračenja ugovorenog roka ugovorenu kaznu ( penale) u visini 0,2% (posto) od ukupno ugovorene vrijednosti ugovora bez PDV-a, no ne više od 10% (deset posto) od ukupne vrijednosti ugovorenih radova bez PDV-a za ukupno prekoračenje ugovorenog roka.

Obračun ugovorene kazne ( penala) Naručitelj je dužan izvršiti u trenutku ispostavljanja okončane situacije a prije plaćanja iste.

Ukoliko Izvoditelj ne izvrši radove u ugovorenom roku Izvoditelj će odgovarati i za nastalu štetu Naručitelju s osnova ugovorene odgovornosti radi neurednog izvršenja preuzetih obveza, koja uključuje troškove produženog izvođenja radova koje je prouzročio Naručitelju.

**CIJENA RADOVA**

**Članak 6.**

Ugovorne strane sporazumno utvrđuju ukupnu cijenu za izvođenje svih radova na predmetu iz članka 1. ovog Ugovora za ukupnu svotu od **\_\_\_\_\_\_\_\_\_\_\_\_\_\_ kn**

(slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_).

Ugovorna cijena je nepromjenjiva.

Jedinične cijene po ovom ugovoru su nepromjenjive.

U cijenu nije uključen PDV.

**OSNOVNE OBVEZE UGOVORNIH STRANA**

**Članak 7.**

Naručitelj će dati Izvoditelju pravo pristupa i korištenja gradilišta odmah po potpisu ugovora.

Naručitelj će pružiti svu moguću pomoć Izvoditelju, na njegov zahtjev, u postupku pribavljanja dozvola, suglasnosti ili odobrenja koja su potrebna za izvođenje ugovorenih radova.

**Članak 8.**

Stručni nadzor nad izvođenjem radova iz ovog ugovora obavljati će tvrtka koju će do uvođenja u posao odrediti Naručitelj radova. Odabrana tvrtka će u skladu sa važećim propisom o gradnji imenovati ovlaštenog inženjera za provođenje stručnog nadzora te će Naručitelj o tome obavijestiti Izvoditelja radova.

Pored toga Naručitelj će ovlastiti jednog od svojih zaposlenika da djeluje u njegovo ime, o kojem imenu će Naručitelj u pismenom obliku obavijestiti Izvoditelja.

**Članak 9.**

Prije početka radova Izvoditelj će podnijeti Naručitelju na suglasnost ime Voditelja građenja koji će ujedno biti i osoba ovlaštena da prima naloge i upute u ime Izvoditelja.

**SREDSTVA OSIGURANJA ZA IZVRŠENE RADOVE**

**I PREUZETE OBVEZE**

**Članak 10.**

Izvoditelj će dostaviti Naručitelju nakon potpisa ugovora, a prije početka izvođenja radova jamstvo za uredno ispunjenje ugovora u obliku neopozive i bezuvjetne bankarske garancije „na prvi poziv“ i „bez prigovora“ u visini od 10 % (deset posto) od ukupne vrijednosti ugovora bez PDV-a.

Rok valjanosti bankarske garancije mora biti minimalno 60 dana dulji od očekivanog roka završetka izvođenja radova koji je do 01. prosinca 2017. godine sukladno čl. 3 Ugovora.

Ukoliko dođe do produženja roka izvođenja radova iz čl.3. ovog Ugovora za vrijeme duže od roka valjanosti bankarske garancije iz prethodnog stavka, Izvoditelj je obvezan dostaviti bankarsku garanciju čiji rok valjanosti mora biti minimalno 60 dana dulji od novog predviđenog roka završetka izvođenja radova.

Nakon završetka radova, potpisa zapisnika o primopredaji radova i dostave jamstva za otklanjanje nedostatka u jamstvenom roku, Naručitelj će Izvoditelju vratiti jamstvo za uredno ispunjenje ugovora.

**Članak 11.**

Kao jamstvo za otklanjanje nedostataka u jamstvenom roku Izvoditelj će Naručitelju predati bankarsku garanciju u visini 10 % (deset posto) od ukupne vrijednosti ugovora bez PDV-a i to u roku od 8 dana od dana završetka radova i potpisa zapisnika o primopredaji radova te sa rokom važenja \_\_\_\_\_\_ mjeseci od dana završetka radova i potpisa zapisnika o primopredaji radova.

Garancijom za otklanjanje nedostataka u jamstvenom roku banka se obvezuje da će bezuvjetno u korist Naručitelja na „Prvi poziv“ i „Bez prigovora“ isplatiti iznos jamstva ukoliko Izvoditelj ne ispuni svoje obveze kvalitetno i na način kako je ugovoreno.

Bankarsku garanciju Naručitelj će vratiti po proteku jamstvenog roka ako bude neiskorištena.

**UPRAVLJANJE SIGURNOSTI I OKOLIŠEM**

**Članak 12.**

Izvoditelj je dužan prijaviti radove inspekciji rada grada na čijem je području gradilište, izraditi elaborat u skladu Pravilnika o zaštiti na radu.

Izvoditelj je dužan provesti mjere sigurnosti za svoje radnike i radove koje izvodi primjenjujući odgovarajuće propise zaštite na radu, zaštite od požara i zaštite okoliša.

Sve troškove provedbe mjera sigurnosti, mjera zaštite na radu, zaštite od požara i zaštite okoliša na mjestu radova snosi Izvoditelj.

**Članak 13.**

(1) Izvoditelj je odgovoran za:

a/ izvođenje radnih postupaka na način na koji neće onečistiti okoliš,

b/ ispravnost strojeva i uređaja,

c/ pravilno postupanje s otpadom i po okoliš opasnim stvarima,

d/ preventivne mjere zaštite od požara i organizaciju gašenja požara.

(2) Izvoditelj treba izvršiti čišćenje svih površina koja je za vrijeme izvođenja radova upotrebljavao bez dodatnih troškova za Naručitelja i korištene površine dovesti u prvobitno stanje.

(3) Prilikom izvođenja radova, Izvoditelj je dužan odlaganje viška materijala iz iskopa riješiti u skladu s važećom Odlukom o komunalnom redu nadležnog tijela lokalne uprave, odnosno posebnim sanitarno-tehničkim i higijenskim uvjetima, te ostalim uvjetima iz lokacijske dozvole.

(4) Prilikom izvođenja radova, Izvoditelju nije dopušteno vršenje bilo kakvih radnji, te privremeno ili trajno odlaganje bilo kakvih materijala, energenata (naročito derivata) ili otpada kojim bi moglo doći do zagađenja podzemnih vodopropusnih slojeva na neposrednoj površini gradilišta ili njegove okoline. Sva takva mjesta Izvoditelj je obvezan posebno osigurati protiv prolijevanja opasnih tekućina i kemikalija.

(5) Izvoditelj je obvezan ceste i putove koje je koristio za vrijeme izvođenja radova po završetku radova dovesti u prvobitno stanje.

(6) Izvoditelj je dužan pridržavati se odredbi '*Pravilnika o* sadržaju i izgledu *ploče* kojom se označava *gradilište' te označiti gradilište građevinskom pločom dimenzija 100x70cm na nosaču visine 3 m, te ispod navedene građevinske ploče Izvoditelj je dužan postaviti i ploču Naručitelja „GRADIMO ZA VAS“.*

**ODGOVORNOST ZA ŠTETU**

**Članak 14.**

Izvoditelj odgovara za cjelokupnu štetu koju prouzroči Naručitelju bez obzira da li ona proizlazi iz ugovornih ili izvan ugovornih odnosa.

Izvoditelj odgovara i za cjelokupnu štetu koju svojim radnjama ili propuštanjem nanese trećim osobama, kao i djelatnicima Naručitelja pri izvršavanju Ugovora ili u svezi izvršavanja Ugovora.

**ZAVRŠETAK I PREUZIMANJE RADOVA**

**Članak 15.**

Kad su po mišljenju Izvoditelja cjelokupni ugovoreni radovi završeni, on će o tome obavijestiti Naručitelja koji će radove preuzeti. Nakon preuzimanja radova Izvoditelj će bez odgađanja završiti sve preostale radove, raspremiti, očistiti i napustiti gradilište.

Izvoditelj radova obvezuje se predati Naručitelju svu prateću dokumentaciju potrebnu za preuzimanje radova i to najkasnije 30 dana od završetka radova.

Primopredaja radova obaviti će se po dobivenoj uporabnoj dozvoli na način i u skladu sa važećim propisima, te će se o istom sačiniti Zapisnik o primopredaji radova.

**Članak 16.**

U bilo koje vrijeme za vrijeme izvođenja radova ili do isteka garantnog roka za kvalitetno izvedene radove, Naručitelj može obavijestiti Izvoditelja o bilo kojem nedostatku ili preostalim radovima.

Izvoditelj će na svoj trošak otkloniti sve nedostatke nastale zbog toga jer Izvoditeljev materijal, oprema ili kvaliteta rada nisu u skladu s ugovorom. U protivnom Naručitelj je ovlašten te nedostatke otkloniti po trećoj osobi na teret Izvoditelja.

**OBRAČUN I PLAĆANJE IZVEDENIH RADOVA**

**Članak 17.**

Ugovoreni radovi bit će obračunati putem mjesečnog računa (privremene ili okončane situacije) koji će odgovarati vrijednostima izvedenih radova, materijala i opreme isporučene na gradilištu.

Ukoliko se ukaže potreba, iz opravdanih razloga, Naručitelj si zadržava pravo zahtijevati izvođenje radova u manjem opsegu od ugovorenih. Izvoditelji će u tom slučaju obračunati radove proporcionalno vrijednosti izvedenih radova iz čl.2. ovog Ugovora.

**Članak 18.**

Nadzorni inženjer je obvezan uručen mu račun u nespornom dijelu ovjeriti u roku od 5 dana od dana uručenja istog.

Naručitelj je obvezan nesporni dio radova platiti virmanom u roku od najkasnije 30 dana od datuma ovjere nadzornog inženjera.

**Članak 19.**

Po okončanju radova Izvoditelj će predati Naručitelju okončanu situaciju zajedno s dokumentacijom koju može razumno zatražiti Naručitelj u svrhu utvrđivanja konačne ugovorene cijene.

**RASKID UGOVORA**

**Članak 20.**

Prije potpisivanja ugovora Izvoditelj je dužan predati Naručitelju dinamički plan izvođenja radova u skladu sa rokom izvođenja radova iz ponude, a kojeg je dužan pridržavati se.

Ukoliko se Izvoditelj prilikom izvođenja radova ne pridržava dinamičkog plana, izvede više radova/ili dodatne radove (vantroškovničke, količinski dodatne radove i sl.) bez prethodne suglasnosti uprave Naručitelja, Naručitelj je ovlašten raskinuti ugovor i aktivirati jamstvo.

Ukoliko Izvoditelj prilikom izvođenja radova kontinuirano nije prisutan (svakodnevno) na gradilištu na način da time sprečava završetak radova u rokovima predviđenim dinamičkim planom, Naručitelj je ovlašten raskinuti ugovor i aktivirati jamstvo iz članka 10. ovog ugovora.

Ukoliko Izvoditelj u svojoj ponudi nije naveo podizvoditelja, ili promijeni podizvoditelja iz ponude/preuzme izvršenje radova od podizvoditelja iz ponude/ uvede novog podizvoditelja(-e), sve bez prethodnog podnošenja zahtjeva Naručitelju i odobrenja Naručitelja o istome, a prilikom izvođenja radova utvrdi se od strane Naručitelja i/ili stručnog nadzora da ugovorene radove izvodi netko drugi osim Izvoditelja odnosno odobrenog podizvoditelja, to će se smatrati povredom ugovornog odnosa te je Naručitelj ovlašten raskinuti ugovor i aktivirati jamstvo iz članka 10. ovog ugovora.

Ukoliko nadzor utvrdi da Izvoditelj izvodi radove bez dovoljnog broja stručnih djelatnika odnosno da isti ne znaju raditi predmet ovog Ugovora te navedeno nadzor upiše u građevinski dnevnik, Naručitelj je ovlašten raskinuti ugovor i aktivirati jamstvo iz članka 10. ovog ugovora.

**Članak 21.**

Ako Izvoditelj napusti izvođenje radova, odbije ili ne provede valjani nalog Naručitelja ili propusti nastaviti s radovima ekspeditivno i bez odgađanja, ili je usprkos pisanom prigovoru povrijedio ugovor, Naručitelj može Izvoditelju uputiti obavijest o njegovom propustu pozivajući se na ovaj stavak i navodeći suštinu propusta.

Ako Izvoditelj u roku od 14 dana po primitku Naručiteljeve obavijesti ne poduzme sve praktične korake za ispravljanje propusta, Naručitelj može, upućivanjem druge obavijesti u roku od 21 dan, raskinuti ugovor. Izvoditelj će nakon toga raspremiti i napustiti gradilište, ostavljajući na gradilištu materijal i opremu koja je plaćena Izvoditelju.

**Članak 22.**

Ako Naručitelj ne plati Izvoditelju iznose koji dospijevaju u okviru ugovora, ili je usprkos pisanom prigovoru povrijedio ugovor, Izvoditelj može Naručitelju uputiti obavijest o njegovom propustu pozivajući se na ovaj stavak i navodeći suštinu propusta. Ako Naručitelj u roku od 7 dana od primitka Izvoditeljeve obavijesti ne ispravi propust, Izvoditelj može privremeno obustaviti izvođenje cjelokupnih ili dijela ugovornih radova.

**Članak 23.**

Izvoditelj će preuzeti punu odgovornost i brigu nad ugovornim radovima od početnog datuma pa sve do datuma preuzimanja radova od strane Naručitelja. U tom trenutku odgovornost i briga će prijeći na Naručitelja. Ako u navedenom razdoblju nastane gubitak ili šteta na ugovornim radovima, Izvoditelj će nadoknaditi takav gubitak ili ispraviti štetu tako da ugovorni radovi budu u skladu s ugovorom.

Izvoditelj će zaštititi i osloboditi od odgovornosti Naručitelja, Naručiteljeve izvođače, zastupnike i zaposlenike za sve gubitke ili štete koje bi nastale na ugovornim radovima, kao i za sve tražbine i troškove, koji proizlaze iz ugovornih radova ili su s njima u svezi zbog povrede ugovora, nemara ili bilo kojeg drugog propusta Izvoditelja, njegovih zastupnika i zaposlenika, osim ako gubitak ili šteta nisu nastali kao rezultat događaja iz opsega odgovornosti Naručitelja.

**Članak 24.**

Ako je jedna od strana spriječena, ili je izvjesno da će biti spriječena, u obavljanju svojih ugovornih obveza djelovanjem više sile, o tome će odmah obavijestiti drugu stranu. Ako je potrebno, Izvoditelj će privremeno obustaviti izvođenje radova, te raspremiti i ukloniti Izvoditeljevu mehanizaciju u opsegu, kojeg dogovori s Naručiteljem.

U slučaju da se učinak više sile nastavi za razdoblje duže od 84 dana, onda će Izvoditelj ili Naručitelj moći dati jedan drugom obavijest o raskidu ugovora, koji će stupiti na snagu u roku od 28 dana po upućivanju obavijesti.

Nakon raskida ugovora, Izvoditelj će imati pravo na plaćanje preostalih iznosa koji dospijevaju za izvedene ugovorne radove, kao i za materijal i opremu isporučenu u roku 90 dana.

**OSIGURANJE OD ŠTETNIH DOGAĐAJA**

**Članak 25.**

Prije početka ugovornih radova Izvoditelj će ugovoriti osiguranje i pobrinuti se da isto bude valjano tijekom propisanog razdoblja, kako slijedi:

a) protiv gubitaka i štete na radovima, materijalu, opremi i Izvoditeljevoj mehanizaciji u opsegu pokrića u visini ugovorene cijene ;

b) protiv odgovornosti obje strane za gubitak, štete, smrt ili ozljede trećih osoba ili njihove imovine, koje bi proizašle kao posljedica Izvoditeljeva izvršenja ugovornih obveza, uključujući Izvoditeljevu odgovornost za Naručiteljevu imovinu, s time da se to ne odnosi na ugovorne radove, sa maksimalnim limitom pokrića prihvatljivog osiguravatelja, bez franšize, te

c) protiv odgovornosti obje strane, kao i predstavnika Naručitelja za smrt ili ozljedu Izvoditeljevih zaposlenika, osim ako ta odgovornost proizlazi iz nemara Naručitelja, predstavnika Naručitelja ili njihovih zaposlenika, sa maksimalnim limitom pokrića prihvatljivog osiguravatelja, bez franšize.

**Članak 26.**

Sva osiguranja će biti u skladu sa zahtjevima iz prethodnog članka. Police će biti izdane od osiguravatelja i pod uvjetima, koji su predmet odobrenja Naručitelja. Izvoditelj je dužan dostaviti Naručitelju prije početka izvođenja radova preslike istih kao dokaz da su tražene police na snazi i da su premije plaćene.

**Članak 27.**

Ako Izvoditelj propusti ugovoriti ili držati na snazi bilo koje od osiguranja navedenih u prethodnim stavcima, ili ne podnese zadovoljavajuće dokaze, police ili potvrde o pokriću, Naručitelj može raskinuti ugovor .

**JAMSTVO**

**Članak 28.**

Jamstveni rok za sve izvedene radove je \_\_\_\_\_\_ mjeseci od dana primopredaje izvedenih radova.

**ZAVRŠNE ODREDBE**

**Članak 29.**

Ugovorne strane su suglasne da će se za sve što nije izrekom navedeno u ovom Ugovoru, primijeniti Zakon o obveznim odnosima, Zakon o gradnji, Zakon o prostornom uređenju, uzance i ostali važeći zakoni i propisi iz posebnih područja, a koji se primjenjuju na ovaj Ugovor.

**Članak 30.**

Bilo koji spor ili razliku u mišljenju, nastalu u tumačenju ili provedbi odredbi ugovora, Naručitelj i Izvoditelj će nastojati riješiti sporazumno.

U slučaju spora koji se ne može sporazumno riješiti , ugovorne strane ugovaraju nadležnost stvarno i mjesno nadležnog suda.

**Članak 31.**

Ovaj ugovor stupa na snagu danom njegova zaključenja.

**Članak 32.**

Ovaj ugovor je sastavljen u četiri (4) istovjetna primjeraka od kojih svaka ugovorna strana zadržava po dva (2) primjerka.

U Lipovljanima , \_\_\_\_\_\_\_\_\_\_\_\_

URBROJ: \_\_\_\_\_\_\_\_\_\_\_\_\_\_\_

**ZA IZVODITELJA** **ZA NARUČITELJA**

Direktor: Direktor:

\_\_\_\_\_\_\_\_\_\_\_\_\_\_\_\_\_\_\_\_

U \_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_ 2017.